คือหนูอยากทราบว่า ถ้าเรามีเพศสัมพันธ์กับแฟนหลังประจำเดือนหมด1วัน แล้วเราต้องทานยาคุมกำเนิดวันไหนคะ ต้องรอเดือนหน้าให้ประจำเดือนมาหรอคะ
สวัสดีค่ะ ให้ลองนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก ซึ่งหากต้องการเริ่มทานยาคุมกำเนิด ก็อาจเริ่มทานได้ เพียงแต่ในช่วง 7 วันแรกของการทานยา ควรงดการมีเพศสัมพันธ์ไปก่อน เพื่อรอให้ยาได้ออกฤทธิ์ก่อนค่ะแต่หากนับได้เกิน 7 วัน ถือว่าเลยระยะปลอดภัยไปแล้ว โอกาสที่จะตั้งครรภ์อาจมีได้ ในกรณีนี้ ยังไม่ควรเริ่มทานยาคุมกำเนิด แต่ควรรอให้ประจำเดือนในรอบถัดไปมาเสียก่อน เพื่อให้แน่ใจว่าไม่มีการตั้งครรภ์เกิดขึ้น แล้วจึงเริ่มทานยาภายใน 1-5 วัน นับจากวันแรกที่มีประจำเดือนมาค่ะ ยาคุมก็จะออกฤทธิ์ในการป้องกันการตั้งครรภ์ได้ทันที